**คู่มือสำหรับประชาชน : การเลิกประกอบกิจการในเขตปลอดอากร (N)**

แก้ไขล่าสุด 06/2566

**หน่วยงานที่ให้บริการ :** กรมศุลกากรกระทรวงการคลัง

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

1. ผู้ได้รับใบอนุญาตที่ประสงค์จะเลิกประกอบกิจการในเขตปลอดอากร ให้แจ้งเป็นหนังสือ และระบุวันเดือนปีที่ขอเลิกดำเนินการต่อหน่วยงานศุลกากรที่กำกับดูแลเขตปลอดอากร ล่วงหน้าเป็นเวลาไม่น้อยกว่าเก้าสิบวันก่อนวันที่จะเลิกประกอบกิจการ พร้อมด้วยรายงานของคงเหลือในเขตปลอดอากรและหนังสือยินยอมจากผู้ได้รับใบอนุญาตจัดตั้งเขตปลอดอากร

กรณีผู้ได้รับใบอนุญาตที่ประสงค์จะเลิกดำเนินการ ไม่ได้ยื่นเอกสารเกี่ยวกับหนังสือรับรองการจดทะเบียนนิติบุคคล เอกสารแสดงตนของกรรมการหรือผู้มีอำนาจจัดการแทนนิติบุคคล พนักงานศุลกากรจะดำเนินการตรวจสอบเอกสารหลักฐานที่หน่วยงานราชการออกให้ เพื่อประกอบการพิจารณา

ผู้ได้รับใบอนุญาตที่ประสงค์จะเลิกประกอบกิจการในเขตปลอดอากรต้องได้รับหนังสือยินยอมจากผู้ได้รับใบอนุญาตจัดตั้งเขตปลอดอากรก่อนแจ้งเลิกการประกอบกิจการในเขตปลอดอากร

2. เมื่อผู้ได้รับใบอนุญาต ได้แจ้งการเลิกประกอบกิจการแล้ว ต้องหยุดการดำเนินการตามที่ได้รับอนุญาต และดำเนินการอย่างใดอย่างหนึ่ง ดังต่อไปนี้

2.1 นำของออกจากเขตปลอดอากร พร้อมทั้งเสียอากรให้ครบถ้วน ก่อนวันที่จะเลิกการดำเนินการ หรือ

2.2 ส่งของออกไปนอกราชอาณาจักร หรือนำของไปเก็บไว้ในคลังสินค้าทัณฑ์บน เขตปลอดอากร หรือเขตประกอบการเสรีตามกฎหมายว่าด้วยการนิคมอุตสาหกรรมแห่งประเทศไทย หรือจำหน่ายให้แก่ผู้นำของเข้าตามมาตรา ๒๙ แห่งพระราชบัญญัติศุลกากร พ.ศ. ๒๕๖๐ หรือผู้มีสิทธิได้รับยกเว้นอากรตามกฎหมายว่าด้วยพิกัดอัตราศุลกากรหรือกฎหมายอื่น แล้วแต่กรณี ก่อนวันที่จะเลิกการดำเนินการ

3. เมื่อผู้ได้รับใบอนุญาตได้ดำเนินการตามข้อ 2 แล้ว ให้ผู้ได้รับใบอนุญาตที่ประสงค์จะเลิกประกอบกิจการในเขตปลอดอากรแจ้งพนักงานศุลกากรเพื่อตรวจสอบความถูกต้องของการดำเนินการดังกล่าว เมื่อพนักงานศุลกากรได้ตรวจสอบความถูกต้องของการดำเนินการภายในกำหนดสามสิบวันทำการแล้ว ให้เสนอความเห็นต่ออธิบดีเพื่อพิจารณา

4. ให้ใบอนุญาตสิ้นสุดลงนับแต่วันที่ได้รับอนุญาตให้เลิกประกอบกิจการในเขตปลอดอากร โดยผู้ได้รับใบอนุญาตจะต้องนำใบอนุญาตประกอบกิจการในเขตปลอดอากร มาให้พนักงานศุลกากรกำกับคำว่า “ยกเลิก” หรือ “เพิกถอน” ด้วยตัวอักษรสีแดง โดยกำกับไว้กึ่งกลางด้านบน และระบุวันเดือนปีที่อธิบดีอนุญาตให้เลิกประกอบกิจการในเขตปลอดอากรหรือมีคำสั่งเพิกถอนในอนุญาต

5. กรณีผู้ได้รับใบอนุญาตซึ่งได้แจ้งเลิกการดำเนินการแล้ว แต่ไม่ดำเนินการหรือดำเนินการไม่แล้วเสร็จภายในกำหนดระยะเวลา ตามข้อ ๒ อธิบดีจะมีคำสั่งเพิกถอนใบอนุญาต และให้สิทธิประโยชน์สำหรับของที่อยู่ในเขตปลอดอากรนั้นสิ้นสุดลง และให้ของที่อยู่ในเขตปลอดอากรนั้นเป็นของที่ต้องเสียอากร นับแต่วันที่อธิบดีมีคำสั่งเพิกถอนใบอนุญาตดังกล่าว

6. ผู้ได้รับใบอนุญาตที่ได้รับอนุญาตให้เลิกการดำเนินการ ต้องจัดเก็บเอกสารที่เกี่ยวข้องกับการดำเนินการเขตปลอดอากรไม่น้อยกว่าห้าปีนับแต่วันที่ได้รับอนุญาตให้เลิกประกอบกิจการในเขตปลอดอากร

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: เฉพาะช่องทางติดต่อ)  กองสิทธิประโยชน์ทางภาษีอากร : 82000000@customs.go.th  สำนักงานศุลกากรภาคที่ 1 : 72000000@customs.go.th  สำนักงานศุลกากรภาคที่ 2 : 73000000@customs.go.th  สำนักงานศุลกากรภาคที่ 3 : 74000000@customs.go.th  สำนักงานศุลกากรภาคที่ 4 : 75000000@customs.go.th  สำนักงานศุลกากรภาคที่ 5 : 75160000@customs.go.th | ***ระยะเวลาเปิดให้บริการ*** *เปิดให้บริการตลอด 24 ชั่วโมง* |
| **สถานที่ให้บริการ**  (หมายเหตุ: ( เนื่องจากการพิจารณาคำขอใช้เวลา 2 ชม. เพื่อตรวจสอบความถูกต้องครบถ้วนของคำขอและเอกสารหลักฐาน))  กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110 /ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 14:30 น. (มีพักเที่ยง) |
| **สถานที่ให้บริการ**  (หมายเหตุ: (เนื่องจากการพิจารณาคำขอใช้เวลา 2 ชม. เพื่อตรวจสอบความถูกต้องครบถ้วนของคำขอและเอกสารหลักฐาน))  กองสิทธิประโยชน์ทางภาษีอากร หรือสำนักงานศุลกากร/ด่านศุลกากรที่กำกับดูแลเขตปลอดอากร/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 14:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 60 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  พนักงานศุลกากรตรวจสอบคำขอเลิกประกอบกิจการในเขตปลอดอากร และเอกสารประกอบ - ระงับสิทธิประโยชน์ในระบบทะเบียนสิทธิประโยชน์ทางภาษีอากร สำหรับการนำเข้าเขตปลอดอากรโดยพลัน  (หมายเหตุ: (หากเอกสารไม่ถูกต้อง ให้ส่งคำขอคืนให้ผู้ยื่นคำขอ แก้ไขให้ถูกต้องครบถ้วน)) | 1 วัน | จุดรับคำขอของกรมศุลกากร |
| 2) | **การตรวจสอบเอกสาร**  พนักงานศุลกากรตรวจสอบการนำของออกจากเขตปลอดอากรและชำระค่าภาระภาษีอากรและภาระอื่น ๆ และตรวจสอบของคงเหลือทางบัญชี  (หมายเหตุ: (- 30 วันทำการ นับจากวันที่ได้รับแจ้งจากผู้ยื่นคำขอว่าได้ดำเนินการนำของออกจากเขตปลอดอากรและชำระค่าภาระภาษี ฯลฯ แล้ว - กรณีผู้ได้รับใบอนุญาตแจ้งเลิกการดำเนินการแล้ว แต่ไม่ดำเนินการหรือดำเนินการไม่แล้วเสร็จภายในกำหนด อธิบดีจะมีคำสั่งเพิกถอนใบอนุญาต)) | 30 วันทำการ | จุดรับคำขอของกรมศุลกากร |
| 3) | **การพิจารณา**  พนักงานศุลกากรสรุปข้อเท็จจริงพร้อมความเห็นเสนออธิบดีเพื่อพิจารณา  (หมายเหตุ: (15 วันนับแต่วันที่ได้รับเอกสารถูกต้องครบถ้วน ผู้ขอรับใบอนุญาตผ่านการตรวจสอบคุณสมบัติและลักษณะต้องห้าม รวมทั้งหลักเกณฑ์และเงื่อนไข)) | 7 วัน | จุดรับคำขอของกรมศุลกากร |
| 4) | **การพิจารณา**  อธิบดีพิจารณาอนุญาต/ไม่อนุญาต  (หมายเหตุ: -) | 15 วัน | จุดรับคำขอของกรมศุลกากร |
| 5) | **การลงนาม/คณะกรรมการมีมติ**  กรณีอธิบดีอนุญาต พนักงานศุลกากรมีหนังสือแจ้งการอนุญาตให้ผู้ยื่นคำขอทราบ พร้อมทั้งออกประกาศกรมศุลกากร  (หมายเหตุ: -) | 7 วัน | จุดรับคำขอของกรมศุลกากร |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **หนังสือรับรองนิติบุคคล**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (- ออกให้ไว้ไม่เกิน 6 เดือนนับแต่วันยื่นคำขอ - เจ้าพนักงานศุลกากรจะถ่ายสำเนาเอกสารจากฉบับจริง โดยผู้ยื่นคำขอต้องรับรองสำเนาโดยการเซ็นชื่อต่อหน้าเจ้าพนักงานศุลกากร พร้อมประทับตรานิติบุคคล (ถ้าต้องประทับตรานิติบุคคลตามที่กำหนดไว้ในหนังสือรับรองการจดทะเบียนนิติบุคคล)) | กรมพัฒนาธุรกิจการค้า |
| 2) | **บัตรประจำตัวประชาชน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (- ยังไม่หมดอายุ - เจ้าพนักงานศุลกากรจะถ่ายสำเนาเอกสารจากเอกสารฉบับจริง โดยผู้ยื่นคำขอต้องรับรองสำเนาโดยการเซ็นชื่อต่อหน้าเจ้าพนักงานศุลกากรเท่านั้น) | กรมการปกครอง |
| 3) | **หนังสือเดินทาง**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (- ยังไม่หมดอายุ - กรณีเป็นบุคคลต่างด้าวให้ใช้หนังสือเดินทางพร้อมใบอนุญาตทำงานในประเทศไทยของกรรมการผู้มีอำนาจกระทำการแทนบริษัท - เจ้าพนักงานศุลกากรจะถ่ายสำเนาเอกสารจากเอกสารฉบับจริงโดยผู้ยื่นคำขอต้องรับรองสำเนา โดยการ เซ็นชื่อต่อหน้าเจ้าพนักงานศุลกากร เท่านั้น) | - |
| 4) | **หนังสือมอบอำนาจ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (หนังสือมอบอำนาจพร้อมติดอากรแสตมป์ที่ถูกต้องตามกฎหมาย) | - |
| 5) | **สำเนาบัตรประจำตัวประชาชนของผู้มอบอำนาจ**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (ผู้มอบอำนาจลงนามรับรองสำเนาบัตรประจำตัวประชาชน) | - |
| 6) | **รายงานของคงเหลือในเขตปลอดอากร**  **ฉบับจริง** 0 ฉบับ  **สำเนา** 0 ฉบับ  **หมายเหตุ** (จัดส่งในรูปแบบ Excel File ในรูปแบบสื่ออิเล็กทรอนิกส์ชนิดอ่านอย่างเดียว) | - |
| 7) | **หนังสือยินยอมให้เลิกประกอบกิจการจากผู้ได้รับใบอนุญาตจัดตั้งเขตปลอดอากร**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีข้อมูลค่าธรรมเนียม* | | |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กลุ่มคุ้มครองและส่งเสริมจริยธรรม กรมศุลกากร  (หมายเหตุ: (- ติดต่อด้วยตนเองในวันและเวลาราชการ ณ กลุ่มคุ้มครองและส่งเสริมจริยธรรม กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ  - โทรศัพท์สายด่วนศุลกากร 1332 ในวันและเวลาราชการ - โทรสาร หมายเลข 0 2667 6919 - ไปรษณีย์ โดยทำเป็นหนังสือส่งมาที่ กลุ่มคุ้มครองและส่งเสริมจริยธรรม กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110 - จดหมายอิเล็กทรอนิกส์ (e-mail) ที่ ctc@customs.go.th)) |
| 2) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |
| 3) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) - 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| *ไม่มีแบบฟอร์ม ตัวอย่าง และคู่มือการกรอก* | |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 01/03/2563